Tamron

Tamron (Tamron Co., Ltd.) on Jaapani optikaettevõte, mis toodab fotoobjektiive, läätsesid ja optiliste seadmete elemente. Ettevõtte peakontor asub Saitama prefektuuri Saitama linnas. Suurim aktsiapaketi hoidja on Sony. Tamroni objektiivid sobivad nii Canoni, Nikoni, Pentaxi kui ka Sony peegelkaameratele. Ligi pooled Tamroni objektiividest on kasutatavad kõigi digipeegelkaamerate ning ka 35 mm filmi kasutavate peegelkaamerate ees. Pooled valikus olevad objektiivid on aga valmistatud spetsiaalselt APS-C mõõdus sensoritega digitaalsetele peegelkaameratele. Ettevõtte nimi on tuletatud ettevõtte asutaja ja peaoptiku Uhyoue Tamura perekonnanimest. Tamroni ametlik importija Eestis on Nordic Digital AS, millele kuulub tehnikapoodide kett Photopoint. Tamron asutati 1950. aasta novembris Jaapanis Urawa linnas. Algselt kandis ettevõte nime Taisei Optical Manufacturing Company ning tootis optilisi elemente fotokaameratele ja binoklitele. 1958. aasta augustis registreeriti Tamroni kaubamärk. 1970. aasta aprillis sai ettevõte uue nime – Tamron. 1995. aasta veebruaris ostis Tamron 75% Bronicast ja tänu sellele pääses keskformaattehnika turule. Aastal 1998 omandas Tamron ülejäänud 25% Bronica aktsiaist. Fotoobjektiivid Digipeegelkaamerate (DSLR) objektiivid Telekonverterid Optiliste seadmete elemendid Videokaamerate objektiivid Mobiiltelefonide kaamerate objektiivid Digikompaktkaamerate ja filmikaamerate objektiivid Kommerts- ja tööstusoptika CCTV-objektiivid turvakaameratele ja tööstussüsteemidele Projektsioonobjektiivid ja läätsed tööstuslikele süsteemidele Tamroni objektiivides on kasutusel palju innovaatilisi lahendusi. VC-stabilisaator on Tamroni välja töötatud pildistabilisaator, mis võimaldab pildistada teravaid pilte tavalisest kuni 4 stoppi pikema säriajaga. Tegemist on kaamerat hoidva käe värinaid korrigeeriva liikuva läätsega objektiivi sees. BBAR-vääristus (Broad-Band, Anti-Reflection) on mitmekihiline vääristus, mis tagab täpse värvitasakaalu ning elavad toonid. XR-klaas (Extra Refractive Index) suunab valgust järsema nurga all, võimaldades toota lühemaid objektiive ning viies optilised moonutused miinimumi. Nii on Tamron saanud välja töötada kompaktsemad ning eelkäijatega võrreldes parema pildikvaliteediga objektiive, kaotamata seejuures valgusjõus. XR klaas on tavalisest kulukam, kuid pakub paremaid optilisi omadusi. Hübriidsed asfäärilised läätsed (ASL) vähendavad supertelesuumide sfäärilisi moonutusi. See tehnoloogia võimaldab asendada mitu läätse üheainsaga, ilma et pildikvaliteet kannataks. Nii saab toota tavalisest kompaktsemaid teleobjektiive, mille pildikvaliteet on fookuskaugusest ja avast sõltumata ühtlaselt kõrge. LD-elemendid (low dispersion) on valmistatud madala dispersiooniastmega klaasist, milles kogu valgus ühtlaselt murdub. LD-läätsed vähendavad objektiivist põhjustatud värvimoonutusi. Sisese teravustamisega objektiivide pikkus teravustamisel ei muutu. Samuti ei pöörle objektiivi esilääts. Minimaalne teravustamiskaugus on kõigil fookuskaugustel tavapärasest lühem ning valguse kadu kaadri servades väheneb. Auto- ja manuaalfookuse ümberlülitus on vajalik looduse ja spordi pildistamisel. Tamroni AF/MF-süsteem võimaldab teravustamisrõngast edasi-tagasi lükates valida sobiva automaatse või manuaalse teravustamisrežiimi. SP AF 17-35mm f/2.8-4 Di LD Aspherical (IF) SP AF 28-75mm f/2.8 XR Di LD Aspherical (IF) Macro SP AF 18-250 f/3.5-6.3 XR Di II LD Aspherical (IF) AF 28-200mm f/3.8-5.6 XR Di Aspherical (IF) Macro AF 28-300mm f/3.5-6.3 XR Di VC LD Aspherical (IF) Macro AF 70-300mm f/4-5.6 Di LD Macro 1:2 SP AF 200-500mm f/5-6.3 Di LD (IF) SP AF 90mm f/2.8 Di 1:1 Macro SP AF 180mm f/3.5 Di LD (IF) 1:1 Macro SP AF 70-200mm f/2.8 Di LD Macro (IF) AF 18-270mm F/3,5 -6,3 Di II VC PZD SP AF 24-135mm f/3.5-5.6 AD Aspherical (IF) SP AF 14mm f/2.8 Aspherical (IF) Rectilinear SP AF 17-50 mm f/2.8 XR Di II VC LD Aspherical [IF] AF 28-80mm f/3.5-5.6 Aspherical AF 75-300mm f/4-5.6 LD Macro SP AF 11-18mm f/4.5-5.6 Di II LD Aspherical (IF) SP AF 17-50mm f/2.8 XR Di II VC LD Aspherical (IF) AF 18-200mm f/3.5-6.3 XR Di II LD Aspherical (IF) AF 18-250mm f/3.5-6.3 AF Di-II LD Aspherical (IF) AF 18-270mm f/3.5 -6.3 VC Di II LD Aspherical [IF] Macro AF 55-200mm f/4-5.6 Di II LD Tamroni Euroopa veebileht Lauri Veerde "Tamroni objektiivid sinu peegelkaamera ees" Photopointi ajaveeb, 17. september 2010 (kasutatud 8.06.2011) Tamron Facebookis